**STILLINGSINSTRUKS FOR FAIR PLAY ANSVARLIG**

Fair play handler om det som skjer på og utenfor idrettsarenaen, og er normen som skal prege aktiviteten vår på alle nivåer, herunder respekt for, og etterlevelse av, gjeldende regelverk, retningslinjer og verdisett.   
Idrettsarenaen er en arena hvor vi skal ha respekt for alle mennesker og forsterke fellesskapet. Våre aktiviteter skal foregå i trygge rammer slik at alle får gode opplevelser. Fair play skal synliggjøre hvordan idrettslaget tar en oppdragende rolle overfor barn og ungdom, og er grunnlaget for vårt omdømme og våre handlinger.

Fair Play ansvarlig skal utarbeide, implementere og evaluere/revidere tiltak som sørger for at avdelingens aktiviteter drives i henhold til Idrettslagets retningslinjer og verdier, samt de retningslinjer som foreligger fra det enkelte særforbund og Norges Idrettsforbund.

Fair Play ansvarlig skal være ett bindeledd mellom aktivitet og administrasjon/styre. Ved brudd på avdelingen-, klubbens eller idrettens Fair Play reglement skal Fair Play ansvarlig informeres og Fair Play ansvarlig plikter å vurdere om det må iverksettes tiltak for hver enkelt sak.

Vervet er basert på frivillig innsats og tilkommer ingen økonomisk godtgjørelse.